(क) क्या यह सच है कि नागालैंड के भीतर सीमान्त नागालैंड की मांग करने वाले अलगाववादी आंदोलनकारियों ने मणिपुर के आपूर्ति मार्ग को बंद कर देने की धमकी दी है;

(ख) यदि हां, तो तत्संबंधी ब्यौरा क्या है; और

(ग) केन्द्र सरकार द्वारा मणिपुर के आपूर्ति मार्ग को खुला रखने और इसे दूसरे अवरोध से बचाने के लिए क्या कार्रवाई की गई है?

**उत्तर**

गृह मंत्रालय में राज्य मंत्री **(श्री मुल्लापल्ली रामचन्द्रन)**

**(क) और (ख) : जी, नहीं।**

**(ग) : विगत में जब कभी भी आपूर्ति लाइनें बंद की गई थीं, तब केन्द्र सरकार ने हवाई माध्यम से आवश्यक सामान पहुंचाकर तथा आवश्यक सामान लाने ले जाने वाले काफिले को सुरक्षा उपलब्ध कराने के लिए केंद्रीय सशस्त्र पुलिस कार्मिक उपलब्ध कराकर राज्य सरकार को सहायता प्रदान की थी। केन्द्र सरकार हमेशा कड़ी निगरानी रख रही है और आवश्यकता पड़ने पर पहले की तरह राज्य सरकार को सहायता प्रदान करेगी।**